રામલ્લાઃ ભારતના વડા પ્રધાન નરેન્દ્ર મોદી પેલેસ્ટાઇન સહિત પશ્ચિમ એશિયાના ત્રણ દેશો પેલેસ્ટાઇન, યુએઈ અને ઓમાનની મુલાકાતના ભાગરૂપે જોર્ડનની રાજધાની અમ્મન પહોંચ્યા હતા. વડા પ્રધાન મોદી અને જોર્ડનના રાજા અબદુલ્લા દ્વિતીયે બન્ને દેશો વચ્ચેના સંબંધો મજબૂત કરવા સંમતિ દર્શાવી હતી. વિદેશ મંત્રાલયના પ્રવક્તા રવીશકુમારે કહ્યું કે વડા પ્રધાન મોદીએ પ્રથમ વાર જોર્ડનની મુલાકાત લીધી છે. એટલું જ નહિ, છેલ્લાં 30 વર્ષમાં પ્રથમ વાર કોઈ ભારતીય વડા પ્રધાને જોર્ડનની મુલાકાત લીધી છે.